八月三十日小園桂香清甚招同僚吟賞憶劉判官葉令君
作者：李龏
朝代：宋

paragraphs: 日出理簿書，夜常秉燭歸。
不知花開謝，間關園鳥啼。
朅來巾峰下，三度著秋衣。
丹桂立西風，明年開向誰。
俗吏癡已甚，騷人貌難追。
坐中金蘭契，蕭爽芙蓉姿。
酒漓飲不醉，取歡在琴詩。
村落有貧民，攔道訴寒饑。
官涂一笑過，念此令人悲。
賢哉二大夫，露宿東西溪。